Det norske seriesystemet i fotball for kvinner

Det norske seriesystemet i fotball for kvinner består av en nasjonal del, administrert av Norges Fotballforbund og en lokal del administrert av de forskjellige fotballkretsene. NFF har organisert en nasjonal øverste divisjon siden 1987. Den nøyaktige utformingen av den lokale delen, som strekker seg fra 3. divisjon og nedover, varierer fra krets til krets. 2. divisjon er en slags mellomting, da det er fotballforbundet som bestemmer antall avdelinger og lag, mens det er kretsene som tar seg av det administrative rundt kampoppsett, utnevnelse av dommere og så videre.

 Divisjonsoppsett 
 0. divisjon, én avdeling med 12 lag. To lag rykker ned.
 1. divisjon, én avdeling med 12 lag. To lag rykker opp, to lag rykker ned.
 2. divisjon, sju avdelinger med varierende antall lag, maksimalt 12. Vinneren av hver avdeling og nummer to i avdelingen på Østlandet (gruppe 1) går videre til kvalifiseringsspill om opprykk. Nedrykk bestemmes av kretsene som arrangerer hver divisjon.

NivåLigaer/Divisjoner1Toppserien12 klubber21. divisjon12 klubber32. divisjonGruppe 112 klubber2. divisjonGruppe 210 klubber2. divisjonGruppe 412 klubber2. divisjonGruppe 612 klubber2. divisjonGruppe 75 klubber2. divisjonGruppe 86 klubber2. divisjonGruppe 98 klubberDet spilles kvalifisering om to plasser. Seks lag deltar: to lag fra gruppe 1, ett lag fra hver av gruppene 2, 4, og 6, og ett lag fra gruppe 7 til 9, som spiller en innledende runde.4–5–63. divisjon, 4. divisjon og 5. divisjon er regionale divisjoner som blir administrert av de forskjellige fotballkretsene.

Det ble spilt kretsserier for første gang i 1977. I 1979 ble det som et prøveprosjekt opprettet en førstedivisjon, der kretsseriens vinnere kunne kvalifisere seg. Dette prøveprosjektet varte til 1983, med et sluttspill mellom serievinnerne på Østlandet og i Midt-Norge i 1982 og 1983. Deretter ble de regionale seriene offisielle, og man spilte et sluttspill om seriemesterskapet i 1984, 1985 og 1986. Landet var delt inn i følgende regioner:

 Østlandet og Sørlandet
 Vestlandet
 Midt-Norge
 Nord-Norge (offisielt fra 1986)

I 1987 ble det innført en nasjonal 1. divisjon (nå toppserien) med 10 lag. De fire regionale avdelingene ble videreført som 2. divisjon, med et sluttspill om opprykk til 1. divisjon.

I 1994 delte man avdelingen på Vestlandet i to, med en innledende kvalifiseringskamp mellom mestrene; året etter ble sluttspillet utvidet til seks lag, og man delte dermed Østlandsavdelingen opp ved Oslofjorden, og Vestlandet ved Hardangerfjorden. Året etter ble 1. divisjon omdøpt til Eliteserien, og alle divisjonene under fikk sitt nummer redusert med én.

Etter 2000-sesongen ble det også innført nasjonal 1. divisjon med 10 lag, og den nye 2. divisjon ble delt i 9 avdelinger:

 Avdeling 1: Østlandet øst for Oslofjorden
 Avdeling 2: Østlandet vest for Oslofjorden og Sørlandet
 Avdeling 3: Vestlandet sør for Boknafjorden (grensen her ble stadig flyttet for å få så likt antall lag som mulig)
 Avdeling 4: Vestlandet nord for Boknafjorden
 Avdeling 5: Møre og Romsdal
 Avdeling 6: Trøndelag
 Avdeling 7: Helgeland og Salten
 Avdeling 8: Øvrige Nordland
 Avdeling 9: Troms og Finnmark

I 2005 slo man sammen avdeling 3 og 4 og avdeling 5 og avdeling 6, og man var dermed nede i sju avdelinger, et system som fortsatt benyttes. De gamle numrene brukes imidlertid fortsatt, slik at avdeling 3 og 5 ikke finnes lenger.fotball.no  hentet 19. april

Fra 2006 til 2010 har man gradvis utvidet de tre øverste divisjonene fra 10 til 12 lag, med unntak av Nord-Norge, hvor avdelingene fortsatt er små grunnet liten deltakelse og lang reiseavstand, og avdeling 2.

 Kilder 


Kategori:Kvinnefotball